Deivid Washington. Devid Washington de Souza Eugênio (2005-yil 5-iyun) – Braziliyalik professional futbolchi, Angliya Premyer-ligasining Chelsea klubi hujumchisi. Klublardagi karyerasi. Santos. Braziliyaning Goyas shtatining Itumbiara munitsipalitetida tugʻilgan futbolchi dastlab sakkiz yoshida Grêmio klubining akademiyasiga borib qoʻshiladi va u yerda uch yil davomida toʻp suradi. Soʻngra Braziliyaning boshqa bir klubi Santosda faoliyatini davom ettiradi. 16 yoshida Deivid klub bilan dastlabki professional shartnomasini imzoladi. Shartnomaga koʻra uning tovon puli 100 million dollari etib belgilandi. 2022-yilda futbolchi Campeonato Paulista U-17 da 16 ta gol urgan holda turnir toʻpurariga aylandi. Undan tashqari Campeonato Brasileiroda oltita gol muallifiga aylangan. 2023-yilgi mavsumdan boshlab Deivid Odair Hellmann boshchiligidagi Santos klubining asosiy jamoasi bilan mashgʻulotlarga qoʻshildi. Washington professional futboldagi debyutini 2023-yilning 11-aprelida Copa do Brasil turniri doirasidagi Borafoga-SP jamoasiga qarshi oʻyinda Marcos Leonardo oʻringa zaxiradan maydonga tushgan holda oʻtkazgan. 2023-yil 17-aprel kuni Deivid Santos bilan shartnomasini 2026-yil aprelga qadar uzaytirdi. U 10-may kuni Bahia klubiga qarshi kechgan oʻyinda katta futboldagi debyut golini kiritadi. Chelsea. 2023-yil 24-avgust kuni Santos klubi Deividning Premyer liganing Chelsea jamoasiga oʻtishini rasman tasdiqladi. Shartnoma yetti yil muddatga imzolangan boʻlib, qoʻshimcha yana bir yilga uzaytirish haqida bandi ham mavjud edi.